GiliGold/VAD_KnessetCorpus huggingface dataset:
גיא בוסי:
אבל בואו נגיד את האמת, זה לא באמת היה דחוף להם.
גיא בוסי:
הם אמרו שיום יבוא, אולי הוא ישוב, אולי נעשה דבר מה ולך תדע מה יילד יום, תמיד נוכל להגיש בקשת פרישה.
גיא בוסי:
לא, אסור להגיש בקשת פרישה תמיד אלא רק במועד.
גיא בוסי:
הם לא יכולים לעשות דין לעצמם.
ענבר בזק:
איפה זה כתוב?
גיא בוסי:
אני חוזר ומצטט בשביל חברת הכנסת בזק.
גיא בוסי:
"בחוות הדעת של היועץ המשפטי איל ינון - - -?
ארבל אסטרחן:
זה הפוך ממה שנאמר כאן.
גיא בוסי:
אם היועצת המשפטית תפריע לי, אדוני, זה כבר ממש חמור.
ארבל אסטרחן:
אבל אי-אפשר לצטט את היועץ המשפטי לא נכון.
גיא בוסי:
"לעניין השיהוי שהעלה חבר הכנסת חנין, הדבר האחרון שאפשר לומר על סיעת ישראל ביתנו במקרה הזה, שהיא נקטה בדרך של שיהוי".
ענבר בזק:
זה לא אומר שיש - - -
איתן גינזבורג:
זה לא דיון.
איתן גינזבורג:
זה ממש לא דיון.
גיא בוסי:
השיהוי הוא חמור מאוד, ולכן חלק לא מבוטל מהדברים שנעשים לפניכם בכלל לא היה ניתן להעלות אותם, כי אם היינו רוצים ללכת בדרך המלך היה צריך להעלות את הטיעון הזה מיד, ברגע הראשון.
גיא בוסי:
למה זה לא עלה ברגע הראשון – הבנו; אבל למה זה עלה עכשיו?
גיא בוסי:
למה זה עלה בבהילות?
גיא בוסי:
למה זה עלה בפגרה?
גיא בוסי:
למה זה עלה במהלך החג?
גיא בוסי:
תנסו לחשוב רגע.
גיא בוסי:
עשרה חודשים הכול מתנהל, ואז קורה איזשהו אירוע קטטוני, קטסטרופלי, שגורם לכולם מיד, בלי זכות טיעון, באותו יום, בחג הפסח, בליל הסדר, בשבת קודש – דיון.
גיא בוסי:
מה קרה?
גיא בוסי:
אני באמת רוצה להבין.
גיא בוסי:
הייתי מפנה את זה למגיש בקשה הפרישה, אבל הוא לא נמצא כאן.
יצחק פינדרוס:
אולי היה?
יצחק פינדרוס:
אני שואל אותך כעורך דין - - - ב-13 במרץ - - -
איתן גינזבורג:
חבר הכנסת פינדרוס, אני מבקש ממך להפסיק להפריע.
יצחק פינדרוס:
לא לא, אני שואל שאלת הבהרה.
יצחק פינדרוס:
ב-13 במרץ היה משהו קריטי, שהוא הצביע נגד הקואליציה?
יצחק פינדרוס:
שלכן פנו ב-14 במרץ.
איתן גינזבורג:
תנו לו את הזמן.
יצחק פינדרוס:
אומרת היועצת המשפטית של הוועדה שהטיעון הזה שלו צודק.
גיא בוסי:
איל ינון לא נמצא כאן, אומרת היועצת המשפטית של הוועדה שאני אומר דברים הפוכים – אוקיי, בואו נקרא מה אתם אמרתם לפני שלושה ימים לבית המשפט העליון.
גיא בוסי:
אני חוזר: זה לא ניתן בשם חבר הכנסת איתן גינזבורג, זה ניתן בשמכם לבית המשפט העליון.
גיא בוסי:
תקשיבו מה אתם אמרתם ותגידו האם דייקתי או לא דייקתי.
גיא בוסי:
אני מצטט מסעיף 7 לתגובה לעתירה של המדינה.
גיא בוסי:
"סעיף 61 לחוק הכנסת הסדיר את הדיון בוועדת הכנסת בעניין פרישה ומהוראותיו עולה כי מדובר בהליך בעל אופי מעין שיפוטי, תוך שנקבע כי על הוועדה לבדוק את העובדות הנוגעות לפרישה ולבחון האם התקיימו הנסיבות המצדיקות הכרזה על חבר כנסת פורש".
גיא בוסי:
וכאן מגיע העניין עצמו, חבר הכנסת שיקלי, זה חשוב.
גיא בוסי:
"עוד נקבע כי הדיון בוועדה ייקבע בסמוך לאחר הפרישה, תוך מתן הזדמנות לחבר הכנסת להשמיע את טענותיו.
יצחק פינדרוס:
פניתם ב-14?
גיא בוסי:
"פרש חבר הכנסת מסיעתו שלא במסגרת התפלגות" – כמו במקרה שלנו – "תקבע ועדת הכנסת בישיבה שסמוך לאחר הפרישה".
גיא בוסי:
אז אולי אני מטעה אתכם – אם אני מטעה, אני כמובן מתנצל – אבל האם זה לא מה שנאמר כאן במפורש?
גיא בוסי:
האם זה לא אומר שברגע הראשון, ברגע הראשון שחבר הכנסת שיקלי, לכאורה, הצביע נגד עמדת הסיעה בהקמת הממשלה לא היו צריכים להגיש בקשה של פרישה?
גיא בוסי:
לא דיון בפרישה, אבל להגיש את הבקשה ואז להוסיף עליה עוד ועוד ועוד?
גיא בוסי:
זה בדיוק מה שנאמר כאן.
גיא בוסי:
אני לא מסתיר מכם, הקראתי לכם בדיוק מה שנאמר.
גיא בוסי:
אז אני חוזר ושואל: מה הוא אותו אירוע, מה היא אותה רעידת אדמה שגרמה לזה שהכול יתבצע מהירות שיא?
גיא בוסי:
ממש שיא עולמי למשהו שאין באף פרלמנט בעולם – לא אני אומר, אומר את זה פרופ' רובינשטיין.
גיא בוסי:
מכובדיי, חברי ועדת הכנסת, אני אומר את הסיבה בצער, אבל הסיבה היא פשוט המהלך שביצעה חברת הכנסת סילמן.
גיא בוסי:
ולא אני אומר את זה, אומר את זה מבקש הפרישה.
גיא בוסי:
מהרגע שהיא פרשה הבין מבקש הפרישה שהשטיח מתחת לרגליים שלו מתחיל לרעוד, שמגדל הקלפים, החומה, הכול מתחיל להתערער.
משה אבוטבול:
אפקט הדומינו.
גיא בוסי:
ישבו כל האחשדרפנים וטיכסו עצה: מה נעשה?
גיא בוסי:
איך נגרום לאותה חברת כנסת אידיאולוגית, שברמה הדתית, ברמה המצפונית, לא עשתה פרישה אלא אמרה: אני זזה הצידה, אני רוצה את המצפון שלי.
גיא בוסי:
גם מקרה כזה לא יקרה אצלנו, ייהרג ובל יעבור למען יראו וייראו, למען יראו וייראו.
יצחק פינדרוס:
אני לא מאמין.
יצחק פינדרוס:
זאת לא הסיבה.
גיא בוסי:
לא גדעון: "ממני תראו וכך תעשו", אלא אבימלך: "מה ראיתם עשיתי מהרו עשו כמוני".
יצחק פינדרוס:
לא, אתה מגזים.
גיא בוסי:
אתם צריכים להבין, אין כלי משפטי של סנקציה.
גיא בוסי:
אין כלי כזה, מבקש הפרישה המציא אותו כאן ועכשיו.
גיא בוסי:
אין כלי שאומר שאם חבר הכנסת הצביע בניגוד לעמדת סיעתו נטיל עליו את עול הסנקציות.
גיא בוסי:
אין דבר כזה, זה אסור.
גיא בוסי:
אם לחבר הכנסת אמסלם יש ריב עם יושב-ראש הליכוד, היעלה על הדעת שהוא יבקש להדיח אותו?
גיא בוסי:
ויש לנו דוגמה, חבר הכנסת אמסלם הצביע בעניין הפלשמורה והעלאת יהודי אתיופיה בניגוד לעמדתו, הוא אפילו עשה, לפי דעתי, ברוגז.
דוד אמסלם:
חודש לא באתי.
גיא בוסי:
הנה.
גיא בוסי:
אז מה, יכול מר נתניהו להגיש לך בקשת פרישה?
גיא בוסי:
בלי מרכז הליכוד?
ענבר בזק:
700 פעם הוא הצביע נגד עמדת המפלגה?
איתן גינזבורג:
חברת הכנסת בזק, לא להפריע.
איתן גינזבורג:
חבר הכנסת אמסלם - - -
דוד אמסלם:
דרך אגב, אני רוצה לספר ששרן השכל כמעט הפילה לנו את הממשלה בחוק המרכולים.
דוד אמסלם:
אפילו מהליכוד לא הרחקנו אותה.
משה אבוטבול:
כולל הערק והשופט - - -
איתן גינזבורג:
חבר הכנסת אבוטבול, אני מבקש ממך לא להפריע.
דוד אמסלם:
רק שני מקרים היו, של ליברמן.
יצחק פינדרוס:
לא לחינם בני בגין מסיעת תקווה חדשה - - -
משה אבוטבול:
הערק והשופטת.
איתן גינזבורג:
עורך דין בוסי - - -
יצחק פינדרוס:
- - - של יפעת שאשא ביטון, אני אראה לך פעם.
איתן גינזבורג:
עורך דין בוסי, מה זה?
איתן גינזבורג:
מה זה ההתנהגות הזאת?
איתן גינזבורג:
קם, הולך.
יצחק פינדרוס:
את האסמסים של יושב-ראש המפלגה שלך בדיון של יפעת שאשא ביטון.
יצחק פינדרוס:
אתה נמצא במפלגה שחצי ממנה פורשים.
דוד אמסלם:
דרך אגב, גם חבר הכנסת בגין הצביע נגד ההצעות שלנו בכמה מקרים ולא עשינו לו כלום.
זאב בנימין בגין:
הצבעתי אי-אמון ופרשתי.
דוד אמסלם:
חבר הכנסת בגין, בקדנציה שלנו היו פעמים שלא הצבעת עם עמדת הקואליציה ונשארת, לא הרחקנו אותך.
איתן גינזבורג:
אנחנו לא בדיון.
איתן גינזבורג:
אתם מפריעים לטענות של עמיחי שיקלי להישמע.
איתן גינזבורג:
למה אתם עושים את זה?
זאב בנימין בגין:
הענשתם - - -
דוד אמסלם:
לא הענשנו, החלפנו אותך רק בוועדה.
איתן גינזבורג:
חבר הכנסת אמסלם, חבר הכנסת בגין, די.
אורית סטרוק:
אבל לא הפרישו אותך.
שלמה קרעי:
אבל לא הפרישו אותך, בגין.
זאב בנימין בגין:
תמיד קיבלתי - - -
דוד אמסלם:
חבר הכנסת בגין, הפרשנו אותך?
אלי כהן:
בקושי הצעות חוק הגשת.
אלי כהן:
אתה מגיע לכאן באמת בשביל להדיח את שיקלי?
אלי כהן:
זה הייעוד העיקרי.
איתן גינזבורג:
לא לא, חבר הכנסת אלי כהן.
איתן גינזבורג:
אל תפריע.
אלי כהן:
זה הייעוד העיקרי שלך.
זאב בנימין בגין:
הייתי מסביר, אבל לא בטוח שתבינו.
שלמה קרעי:
למה אתה לא בטוח שנבין?
שלמה קרעי:
כי מה אנחנו?
שלמה קרעי:
למה, בגין, אתה לא בטוח שנבין?
משה אבוטבול:
למה, פה כן רוצים להבין את הטיעונים?
משה אבוטבול:
גם פה לא רוצים להבין.
משה אבוטבול:
פה באים לשמוע.
גיא בוסי:
אני חוזר לדוגמה.
גיא בוסי:
זו הדוגמה שידעתי, לא ידעתי על חבר הכנסת בגין.
גיא בוסי:
אבל הנה דוגמה לחבר כנסת אמסלם, שהצביע בניגוד לעמדת סיעתו.
גיא בוסי:
מה, אתם לא רוצים שבסיעות יהיו הרבה דעות, שתהיה סימפוניה של עמדות?
גיא בוסי:
הרי מה היא תזמורת?
גיא בוסי:
תזמורת היא שילוב של הפסנתר, היא שילוב של הכינור, היא שילוב של כולם יחד ויש מנצח שמנצח עליהם.
גיא בוסי:
המנצח – הווי אומר מגיש בקשת הפרישה – לא יכול לעשות X על הכינור כי אז התזמורת לא תנגן.
גיא בוסי:
יתר על כן, נאמר במקורותינו: "אין חרב מתחדדת אלא בירך חברתה".
גיא בוסי:
אתם לא רוצים שבתוך מפלגות וסיעות יהיה סיג ושיח, יאתגרו איש את רעהו?
גיא בוסי:
אמנם באותם ימים לא הייתי מחובר לעולם החילוני, אבל גם אני זוכר את המריבות במרכז המפלגה בין פרס לבין רבין מנוחתו עדן.
גיא בוסי:
איך אתם רוצים למנוע את זה?
גיא בוסי:
איך אתם רוצים להגיד לחבר כנסת: די, אין אידיאולוגיה?
גיא בוסי:
בבית הזה, ברגע שנכנסת תזדכה על אידיאולוגיה, תזדכה על המצפון שלך.
דוד אמסלם:
זה מה שקורה לקרטונים, מה יש לך.
דוד אמסלם:
הקרטונים האלה שיושבים מולך עכשיו, אין להם שום אידיאולוגיה.
דוד אמסלם:
מי פותח פה את הפה?
גילה גמליאל:
עכשיו רק מחמירים את זה, אבל זה כבר קיים.
גיא בוסי:
אדוני היושב-ראש, משום מה הדיון הפסיק להיות מצולם.
גיא בוסי:
אתה יכול לדאוג שיהיה מצולם?
דוד אמסלם:
בשידור.
איתן גינזבורג:
ערוץ הכנסת לא חייב לשדר.
גיא בוסי:
אחזור על הציטוט: "אין חרב מתחדדת אלא בירך חברתה".
גיא בוסי:
אנחנו רוצים את הדיונים האלה, אנחנו רוצים את הוויכוחים האלה.
גיא בוסי:
הדיון הופך אותנו לטובים יותר, המהות של היהדות, המהות של בית המדרש היהודי הייתה הדבר הזה.
גיא בוסי:
כי לא בשמיים היא – נכון?
גיא בוסי:
כולם מכירים את סיפור תנורו של עכנאי, זה מהות הדיון בבית המדרש.
גיא בוסי:
פה זה בית המדרש החדש, המקום הזה.
גיא בוסי:
פה אתם קובעים מה שיקרה לעם ישראל, ולא יכול להיות שתמנעו את הדיון, שתמנעו את הסיג ושיח.
שלמה קרעי:
הם יגידו לך: אנחנו יכולים גם יכולים.
שלמה קרעי:
כבר עשו את זה.
גיא בוסי:
אני רוצה לסכם את העניין הזה.
גיא בוסי:
ברגע שהוכחנו שתכלית החוק הייתה אחרת לחלוטין ממה שקורה כאן, בהשתלב בהתערבות הבוטה בהליכים סיעתיים – אלה, יחד עם יתר הטיעונים המקדמיים שהעליתי – אני פשוט לא רואה איך אפשר לדון בכלל בבקשת הפרישה אם זה איננו המקרה שבו אנחנו רוצים לדון בבקשת פרישה.
גיא בוסי:
אני רוצה, אדוני, לחזור על עניין המשמעת הקואליציונית.
גיא בוסי:
אדוני אמר שאין משמעת קואליציונית, חברת הכנסת בן ארי אמרה שהייתה מצביעה בהתאם למשמעת הקואליציונית.
גיא בוסי:
את זה אני רוצה לחבר לעובדה שהוועדה הזאת איננה משקפת נכונה ונכוחה את המצב בכנסת.
גיא בוסי:
אני חושב שטוב תעשה הוועדה, יושב-ראש הוועדה, אם יפנה למי שצריך לפנות כדי שהוועדה תהיה באמת אספקלריה נכוחה של המצב בכנסת, לדחות בזמן קצר את הוועדה, לתת לנו ממש סיכום טיעונים – אני מגדיר: לא יותר מחצי שעה – בפני המליאה הנכונה, וכך נוכל לטעון.
גיא בוסי:
הרי הלכה למעשה אתם מונעים את זכות הטיעון על ידי מול מי אני רוצה לטעון.
גיא בוסי:
על דרך הכלל, זה המצב.
גיא בוסי:
ברגע שאדוני מנהל את הדיון ומגיש בקשת הפרישה הגיש את הבקשה ואדוני, כמחליף, לא אמר לו: בוא נמתין קצת, בוא נדאג שהכנסת כולה תהיה מלאה, הדבר הזה, לפי דעתי, בלתי אפשרי.
גיא בוסי:
אני רוצה לקשר את זה לפגרה.
גיא בוסי:
אחד מהדיונים שעוסקים כאן זה עניין חוק האזרחות.
גיא בוסי:
חוק האזרחות, עסקו בו מגיש בקשת הפרישה, זאת שמסרבת להתייצב לעדות ועושה כרגע את דרכה לליכוד איילת שקד וחבר הכנסת שמחה רוטמן.
גיא בוסי:
פנה אליי חבר הכנסת שמחה רוטמן ואמר לי: יופי, אני רוצה להגיע לוועדה.
גיא בוסי:
אמרתי לו: בוא, תתייצב.
גיא בוסי:
מה לעשות, הדיון בפגרה, וכך נמנעה מחבר הכנסת שיקלי עדות מפי הגבורה, ממי שהיה שם.
גיא בוסי:
הרי העלו כאן טענות של פגיעה בביטחון המדינה, בניגוד לעמדותיך – ממש מלאי עזוז וגיבור עלו הטיעונים האלה.
גיא בוסי:
אז יד אחת עושה את הדבר הזה, ומה עושה היד השנייה?
גיא בוסי:
מונעת ממי שיכול לתת לנו תשובה להעלות את הטיעון.
גיא בוסי:
איזה טעם, סיבה או מחולל יש למנוע מחבר הכנסת שמחה רוטמן על ידי הבירור העובדתי, שהוא יודע את הפתרונות לשאלות, להתייצב כאן?
גיא בוסי:
איזה סיבה?
גיא בוסי:
הרי ביררתי ודיברתי עם כמה חברי כנסת קודם לכן.
גיא בוסי:
מסתבר שאתם יודעים על הפגרה ולכן אתם עושים את החופשות המשפחתיות, את אותם דברים שלא הספקתם לעשות, בתקופת הפגרה.
גיא בוסי:
לקבוע את הדיון ביודעין ובכוונת מכוון בפגרה זה להגיד: אנחנו לא רוצים לשמוע את כל חברי הכנסת.
גיא בוסי:
ואני מזכיר: לכל חבר כנסת - - -
דוד אמסלם:
איזו שאלה.
יצחק פינדרוס:
זה היה כנראה ב-18 באפריל, אז - - -
איתן גינזבורג:
חבר הכנסת פינדרוס, אני מבקש לא להפריע.
איתן גינזבורג:
מספיק עם ההפרעה.
גיא בוסי:
הדבר הזה, שהדיון מתבצע בפגרה, זה לא שהוא לא תקין אלא הוא יורד לשורשו של עניין.
גיא בוסי:
הרי אנחנו נתייצב בפני בית המשפט המחוזי ונגיד: כבוד השופטים, זה ההרכב; הדיון נעשה כשההרכב חסר.
גיא בוסי:
מכובדיי, זה ההרכב של המצביעים - - -
דוד אמסלם:
אחזק את מה שאתה אומר.
דוד אמסלם:
גם אין נפקא מינה להלכה בעניין.
איתן גינזבורג:
לא לא, חבר הכנסת אמסלם, אתה לא מחזק את מה שהוא אומר.
איתן גינזבורג:
אני מבקש ממך לא להפריע, די.
דוד אמסלם:
הוא, מה שמעניין אותו שלא נפריע.
איתן גינזבורג:
נכון, אל תפריע.
דוד אמסלם:
אתה הבנת?
דוד אמסלם:
זה הבן אדם.
דוד אמסלם:
עוד הוא יגיד לי עכשיו שהוא החזיר אותי.
דוד אמסלם:
ובגלל זה היועצת המשפטית כאן של הוועדה היא כבר מזמן לא של הוועדה, היא התפקדה לוועדה.
גיא בוסי:
היועצת המשפטית כאן היא השאור שבעיסה, היא אחת מעורכי הדין - - -
דוד אמסלם:
היא התפקדה למפלגה שלהם.
איתן גינזבורג:
עורך דין בוסי, אני מבקש ממך לא לקיים שיח בנושא הזה.
איתן גינזבורג:
אני מבקש ממך להמשיך את הטיעון שלך.
שלמה קרעי:
השאור שבעיסה זה לא דבר טוב.
גיא בוסי:
אז אני התכוונתי למשהו טוב.
גיא בוסי:
היא יחידת סגולה, יש מעטים כמוה.
גיא בוסי:
מה קורה אתכם?
משה אבוטבול:
האישה שבעיסה.
איתן גינזבורג:
חברי הכנסת, לא מכובד.
איתן גינזבורג:
תנו לו להמשיך לטעון.
גיא בוסי:
אני רוצה לחדד את הנקודה הזאת, לאור הערתו של חבר הכנסת אמסלם.
גיא בוסי:
גם הכנסת באמת לא נמצאת, גם הכנסת, לא ברור איך החלוקה שלה.
גיא בוסי:
במצב כזה לעשות את הדיון הזה, דיון מעין משפטי חריג, שב-12 השנים האחרונות היה מקרה אחד – למה בפגרה?
גיא בוסי:
למעט: ככה עושים, לא סיפקתם לנו שום הסבר מדוע.
גיא בוסי:
הנה, אני אומר, חבר הכנסת שמחה רוטמן רוצה להיות כאן, רוצה לדבר, רוצה להגיד דברים כי יש לו עניין בדבר שהוא עובדתי, הוא סעיף 61.
גיא בוסי:
אבל הוא בחו"ל, הוא בחופשה, אתם מונעים את זה ממנו.
גיא בוסי:
היה ידוע לכם שמדובר בעניין הפגרה, הדבר הזה היה ידוע, זה לא שהפגרה הזו נוצרה יש מאין.
דוד אמסלם:
לא רק הוא.
דוד אמסלם:
גם חבר הכנסת ביטן וכו'.
רם שפע:
אוקיי, נראה לי שהטיעון הזה הובן.
דוד אמסלם:
גם בצלאל.
משה אבוטבול:
וכל מי שלא פה.
גיא בוסי:
לא סיימתי את הטיעון הזה.
רם שפע:
הטיעון הזה פשוט הובן, חזרת עליו בערך חמש-שש פעמים.
גיא בוסי:
אני חושב שיש חברי כנסת שלא הבינו, אני רוצה להגיד אותו שוב.
דוד אמסלם:
אנחנו רוצים להבין את זה.
דוד אמסלם:
אנחנו מבינים רק ב- - -
משה אבוטבול:
אנחנו צ'חצ'חים, מבינים לאט.
משה אבוטבול:
האם תוכל לחדד קצת עבורי?
דוד אמסלם:
רם שפע, אתה גאון, אתה מבין במיידי.
דוד אמסלם:
אנחנו צריכים - - -
משה אבוטבול:
חברים, הוא יחדד את הדברים.
איתן גינזבורג:
עורך הדין בוסי, אני לא שומע את ההערות האלה כלפי חברי כנסת אחרים, אז אני מבקש, אל תעיר לחברי כנסת, לשום חבר כנסת.
איתן גינזבורג:
תטען את טיעוניך ואני מבקש מחברי הכנסת לא להפריע לו, משום צד.
גיא בוסי:
תודה, אעשה את זה.
גיא בוסי:
אז אני אומר עוד פעם, לאלה שלא הבינו: אנחנו נמצאים בפגרה.
גיא בוסי:
תחשבו על הפגרה כמו בלפור – סגור.
גיא בוסי:
יש לי דוגמה יותר טובה: ויריחו סוגרת ומסוגרת אין יוצא ואין בא מפני בני ישראל.
גיא בוסי:
זה המצב שלנו בוועדה.
משה אבוטבול:
רם, הוא הזכיר פסוק.
משה אבוטבול:
לא דיברת.
איתן גינזבורג:
חבר הכנסת אבוטבול, אני קורא אותך לסדר פעם ראשונה.
גיא בוסי:
כמובן, אפשר לעשות שבעה סיבובים והחומות ייפלו, אבל אני בספק אם הדבר הזה יקרה.
גיא בוסי:
הרי מה בית המשפט המחוזי יקבע אם נגיד לו ששמחה רוטמן לא נמצא כאן, וחבר הכנסת ביטן שביקש לדבר?
גיא בוסי:
הרי אנחנו נצרף תצהירים שלהם, שהם ביקשו להיות ומנעתם את זה מהם.
גיא בוסי:
למה אנחנו צריכים לעבור את הדבר הזה?
גיא בוסי:
למה?
גיא בוסי:
למה אתם לא יכולים לפעול בתבונה – כמובן, כולכם תבוניים – בנושא הספציפי הזה?
גיא בוסי:
מה ביקשנו, עוד מספר ימים להתכונן?
גיא בוסי:
לחכות שהכנסת תהיה כאן?
גיא בוסי:
לחכות לסוף הפגרה?
גיא בוסי:
אז מה הטיעון שקיבלתי: ככה נוהגת הכנסת מימים ימימה.
גיא בוסי:
אבל הנה, הוכחתי לכם בכתובים שהמקרה הזה איננו המקרה החריג.
גיא בוסי:
המחלוקות העובדתיות - - -
דוד אמסלם:
מי אמר לך את זה, אחד שהיה פה שנתיים – מימים ימימה?
איתן גינזבורג:
עורך דין בוסי, אני מבקש להמשיך בטיעון.
איתן גינזבורג:
לא להתייחס לדברים שאומרים חברי כנסת.
גיא בוסי:
לא ניתן לנו שום טיעון לבהילות, שום טיעון.
גיא בוסי:
אני רוצה להזכיר שחובת ההגינות של הרשות היא חלק מזה, והחלטה שמחייבת להגיע בפגרה, בזמן שאין חברי כנסת, בשבת ובחג – איזו הגינות יש בה?
דוד אמסלם:
מה הסברה שלך לעניין?
דוד אמסלם:
תן את הסברה.
גיא בוסי:
אני מעלה טיעונים משפטיים.
דוד אמסלם:
הסברה היא פחדו.
דוד אמסלם:
אם היו מחכים עד סוף הפגרה - -
איתן גינזבורג:
חבר הכנסת אמסלם, אני קורא אותך לסדר פעם ראשונה.
דוד אמסלם:
- - הם פחדו שעוד ארבעה יעברו, ולכן זה דחוף, בהול.
גיא בוסי:
אנחנו נחליט שתבואו לכאן מתי שאנחנו אומרים, כמה שאנחנו אומרים, לא אכפת אם תתכוננו או לא, תתייצבו ככזה ראה וקדש, זה מה שתעשו - אני חושב שזה חמור בצורה שתגרום לביטול הדיון הזה, אני חושב שזה חמור ברמה כזאת שפסקי הדין שציטטתי של בית המשפט העליון לא מאפשרים את זה.
אורית סטרוק:
זה כמו משרד בשירותי דת.
גיא בוסי:
אני חושב שאתם צריכים לפעול כך שהדיון הזה לא יסתיים עכשיו.
גיא בוסי:
הוא לא התקיים בכלל כמו שאמרנו.
גיא בוסי:
צריך שיתאפשר לחברי הכנסת הנוספים, לחברי הכנסת שלא נמצאים כאן, חברי הכנסת שלא ידעו על הדיון וקבעו דברים קודם, ודוגמה חיה היא חברת הכנסת מרב בן ארי שאמרה שהיא קבעה כנס בצפון.
גיא בוסי:
למה היא קבעה את הכנס הזה בצפון בתקופת הפגרה?
גיא בוסי:
כי היא ידעה שיש פגרה.
גיא בוסי:
היא לא ידעה שבתעלול ובתכסיסנות יקבעו דיון פרישה חריג, חד פעמי, שלא קורה כל פעם אלא בכוונה בתקופת הפגרה.
אורית סטרוק:
עו"ד בוסי, קבענו סיור.
אורית סטרוק:
.
אורית סטרוק:
היום היו צריכים להיות כ-20 חברי כנסת של השדולה בחומש.
איתן גינזבורג:
חברת הכנסת אורית סטרוק, אני קורא אותך לסדר פעם ראשונה.
מיכל רוזין:
סוף סוף משהו יצא לטובה.
אורית סטרוק:
הם יחזרו לשם.
גיא בוסי:
אני מבקש מכם שתתייחסו לטיעונים שלי כשרשרת של חוליות, אני מבקש שאף טיעון שלי לא ייראה בזכות עצמו, כי לבד, כמו שראיתם, אפשר לבטל כל טיעון שלי.
גיא בוסי:
אני מבקש שתחשבו על המאסה, על זה ועוד זה ועוד זה ועוד זה.
גיא בוסי:
מה יגרום למבקש הפרישה להגיד כן על דבר אחד?
גיא בוסי:
בוא ננסה לחשוב על איזה משהו משפטי שהתאפשר.
גיא בוסי:
לא התאפשרו אסמכתאות ויזואליות, לא התאפשר לזמן עד כי אסור לו להיות כאן, וגם לא הביאו עורך דין.
גיא בוסי:
אתה מבין מה קורה?
גיא בוסי:
אין ספק שעמיחי.
גיא בוסי:
.
גיא בוסי:
הוא אחד מעורכי הדין הבכירים בישראל, כשיש לי שאלות אני פונה אליו, אבל זה שהוא נמצא כאן זה שבירת כללים שלא תיאמן.
גיא בוסי:
למי שאסור להיות כאן הביאו עורך דין.
גיא בוסי:
זה ועוד זה ועוד זה ועוד זה - -
אורית סטרוק:
זה כלום ליד עורכי הדין והפרקליטים שנצטרך בבית דין על מה שהממשלה הזאת עושה.
גיא בוסי:
זה כמו בניין, כשאי אפשר לקחת רק לבנה אחת אלא לבנה על לבנה על לבנה אז הגב כבר נשבר, אי אפשר יותר.
גיא בוסי:
הדיון הזה צריך להתקיים באורך רוח, הדיון הזה צריך להיוודע לכל חבר כנסת שרוצה לדבר.
גיא בוסי:
ככל שאני יודע לא הודיעו לכל חברי הכנסת על הדיון הזה.
גיא בוסי:
כשלוקחים מתוך 120 אחד שמפרישים אבל לא מודיעים לכולם, הרי זו קבלת החלטה במחשכים.
גיא בוסי:
זה בלתי אפשרי ברמה המשפטית למנוע מכל מי שיכול לדבר את הזכות לדבר.
גיא בוסי:
איך אני יכול לדעת על הדיון אם אף אחד לא הודיע לי עליו?
גיא בוסי:
תזכרו, אני בשלב המקדמי בלבד, ואני מציע על פגם ועוד פגם ועוד פגם - -
מיכל רוזין:
כדאי שתגיע לטיעונים האמיתיים, כי אתה קצת מפספס בינתיים.
גיא בוסי:
אני רוצה שיירשם שחברת הכנסת רוזין אמרה שאלה לא טיעונים אמיתיים.
דוד אמסלם:
היא נורבגית, היא לא חברת כנסת שנבחרה, סידרו לה עבודה.
מיכל רוזין:
יאללה יאללה - -
דוד אמסלם:
קיבלתם ארבעה מנדטים כמדומני.
מיכל רוזין:
קיבלנו שישה, אם לא אכפת לך, ואנחנו נקבל כפול.
יצחק פינדרוס:
מה, אתם הולכים לקחת לבנט את כל המנדטים?
גיא בוסי:
הפרוצדורה במקרים כאלה היא המהות.
משה אבוטבול:
הוא משוריין ביש עתיד.
גיא בוסי:
אני לא מבין איך אפשר להגיד שהטיעונים האלה אינם מהותיים.
דוד אמסלם:
אל תיקח את זה אישי, תתקדם.
משה אבוטבול:
זה לא מהותי כי לא משנה מה תגיד הם יצביעו בעד.
דוד אמסלם:
בוסי, אתה מדבר לעניין.
דוד אמסלם:
עזוב אותם, הם מנסים להגחיך אותנו תמיד פה.
דוד אמסלם:
לא רק אותך, גם אותי, את כל החבר'ה.
דוד אמסלם:
אל תדאג, תמשיך.
מיכל רוזין:
מצוין - -
דוד אמסלם:
אנחנו הצ'חצ'חים שלהם.
דוד אמסלם:
תמשיך.
גיא בוסי:
עניין הפרוצדורה הוא מהותי.
גיא בוסי:
אני רוצה לתת את הדוגמה של בחירות שאפשר להגיש תוך שלושה ימים.
גיא בוסי:
היעלה על הדעת להגיד: תנו חמישה ימים, זה בסך הכל פרוצדוראלי?
גיא בוסי:
לא, חברי הוועדה, הדבר הזה הוא מהותי, הוא יורד לשורשו של עניין.
גיא בוסי:
מה שמגיע לחבר הכנסת שיקלי טרם הדיון הוא לא איזה מטבע עובר לסוחר, זה משהו עקרוני, זה משהו שצריך לבחון אותו, לא לבטל אותו כך במשיכת קולמוס.
גיא בוסי:
הדבר הזה פשוט לא מקובל.
גיא בוסי:
אני רוצה לעבור על בקשת הפרישה, אני רוצה לעבור למסמך מספר 1.
אחמד טיבי:
האמת, אדוני היושב-ראש, בדרך כלל הרשימה המשותפת לא רצתה להתערב בנושאים פנימיים של מפלגות – נושאי הפרשה ודברים כאלה.
אחמד טיבי:
לא תמיד, אבל לרוב זה היה ככה.
אחמד טיבי:
הבקשה להפרשתו של חבר הכנסת שיקלי היא מלחמה בין הימין לימינה, של ימינה נגד הימין, לכן אנחנו לא מוצאים את עצמנו שם.
אחמד טיבי:
בהקשר למלחמה הזאת אני מאחל לשני הצדדים הצלחה למרות שאני איש שלום.
אופיר כץ:
אל תתבלבל, זה ימין נגד שמאל.
אופיר כץ:
אין פה שום ימין נגד ימין.
אחמד טיבי:
ולכן הרשימה המשותפת ואני לא נשתתף בהצבעה בסוף היום.
איתן גינזבורג:
אתה חבר ועדה.
אחמד טיבי:
אני חבר ועדה.
אחמד טיבי:
לא אשתתף בהצבעה, זאת עמדת הרשימה המשותפת.
אחמד טיבי:
אני רואה שעידית סילמן פה.
אחמד טיבי:
עידית, לא ראיתי אותך מאז ההחלטה שלך.
אחמד טיבי:
אני רוצה להודות לך באופן אישי, נוצר מצב אסטרטגי מאוד מאוד מעניין ומגיעה לך תודה.
אחמד טיבי:
תודה, עידית.
אופיר כץ:
תהיה אצלך עכשיו עלייה לרגל, מתן כהנא יעלה לרגל.
אורית סטרוק:
תפרט קצת מה המצב המעניין.
עידית סילמן:
אני את התודות, אחמד טיבי, מקבלת רק מבורא עולם.
אופיר כץ:
אופוזיציה לא בוחרים, אתה לא בוחר עם מי לשבת באופוזיציה.
אורית סטרוק:
תפרטו לנו למה הוא התכוון.
איתן גינזבורג:
חברת הכנסת סטרוק, אני בטוח שתמצאי את דרכך לשר כהנא, לשוחח איתו ולפרוט את כל אשר על ליבך.
איתן גינזבורג:
אנחנו כרגע רוצים להקשיב לעורך דין בוסי.
גיא בוסי:
אדוני, חלק מאותן 700 הצבעות עניינן בתקציב.
גיא בוסי:
אני רוצה להזכיר את חוות הדעת של איל ינון – שכל הצבעות התקציב יש להסתכל עליהן כהצבעה יחידה.
גיא בוסי:
אני מבקש לתקן את בקשת הפרישה כך שיימחקו כל העניינים של ההצבעה, שהעניין יצומצם כמו תיקון כתב אישום.
גיא בוסי:
אפשר, בבקשה, לעשות את זה?
דוד אמסלם:
דרך אגב, את זה כהנא לא מספר, שאת ההסתייגויות הוא לא ספר.
דוד אמסלם:
היו גם אלפי הסתייגויות.
דוד אמסלם:
שיספור.
גיא בוסי:
יש עמדה של היועץ המשפטי איל ינון.
דוד אמסלם:
הוא לא סיפר לציבור מה הוא ספר.
גיא בוסי:
את תקציב מדינה יש לראות כהצבעה אחת.
גיא בוסי:
בבקשת הפרישה כל ההצבעות - -
דוד אמסלם:
באנשים האלה השקר טמוע, הם לא יכולים להגיד דבר אמת.
גיא בוסי:
זה לא חלק מההליך, צריך לצמצם את זה להצבעה אחת.
איתן גינזבורג:
לא הבנתי מה אתה רוצה ממני.
איתן גינזבורג:
אני מודה שאני לא מבין אותך.
גיא בוסי:
אז אני אסביר.
איתן גינזבורג:
לא, אל תסביר.
איתן גינזבורג:
אתה עכשיו טוען טיעונים אל מול חברי הוועדה.
איתן גינזבורג:
תטען את אשר על ליבך.
גיא בוסי:
בדיוק, אין לי מול מי לטעון, אני טוען לקיר.
גיא בוסי:
מי ישיב לי?
גיא בוסי:
תודה רבה, אדוני, על התשובה.
גיא בוסי:
אתם מבינים, אין לי מי שישיב, אין לנו את תקנון המפלגה.
גיא בוסי:
מי יגיד לי למה אין תקנון?
גיא בוסי:
אף אחד.
גיא בוסי:
אני נמצא פה ערום ועריה והכל בסדר.
גיא בוסי:
כשאני מבקש לתת הסברים, גם את זה לא נותנים לי.
גיא בוסי:
זה פשוט בלתי אפשרי.
יצחק פינדרוס:
היחידה שיכולה לתת לך פה תשובות זו שירלי פינטו.
גיא בוסי:
איל ינון אמר שאין לראות בהצבעות על תקציב מספר הצבעות.
גיא בוסי:
גם הצבעה בקריאה ראשונה, שנייה ושלישית יש לראות, לפי דעתי הפרשנית, כהצבעה אחת, מה שאומר שבקשת הפרישה המונחת בפניכם איננה מדויקת, איננה נכונה.
גיא בוסי:
אפשר להמשיל את זה לכתב אישום שלא הוגשו העבירות הנכונות.
גיא בוסי:
כשאני מבקש לתקן את כתב האישום, כמובן מסרבים.
שלמה קרעי:
כתב האישום צריך להיות מוגש - -
איתן גינזבורג:
אין פה כתב אישום.
גיא בוסי:
את זה אני רוצה לחזק על ידי חובת בירור הטיעון העובדתי.
גיא בוסי:
אל מול מי אני אברר אותו?
גיא בוסי:
יש כאן מאסה של התבטאויות.
גיא בוסי:
מי יענה לי?
גיא בוסי:
אתם מבינים עד כמה חמור הפטור שניתן למגיש בקשת הפרישה לא להתייצב כאן?
גיא בוסי:
אין מי שיענה לי.
גיא בוסי:
כשאני פונה ליושב ראש הוועדה, הוא אומר לי: מה אתה רוצה ממני, אני לא מבין מה אתה רוצה ממני.
גיא בוסי:
מי יענה לי, מי ייתן תשובות לחבר הכנסת שיקלי?
גיא בוסי:
מה, זו זעקה במדבר?
גיא בוסי:
זו עוד חוליה באותן הפרות של הזכויות לזכות הטיעון.
גיא בוסי:
בוא נעבור להתבטאות הראשונה.
גיא בוסי:
מבקש הפרישה כותב שב-5.5.2021 חבר הכנסת שיקלי מפרסם בתקשורת מכתב ששלח ליו"ר המפלגה ובו הוא מודיע שהוא מתנגד להקמת הממשלה המסתמנת, זאת לאחר שיומיים קודם כתב בטוויטר שיתמוך בממשלת האחדות.
גיא בוסי:
מה שנטען במכתב שאותו משמשים כטיעון להפריש אותו הוא כך: "מה לנו ולדגלים השחורים, מה לנו ולשנאה, למה לנו שממשלה כזאת תפגע אנושות בקשר עם אחינו בוחרי הליכוד".
גיא בוסי:
זו עילה לפרישה?
גיא בוסי:
את מי שנבחר בקולות שאמרו לא לדגלים השחורים ולא לשנאה מחייבים להצביע ולבחור באותם אנשים?
גיא בוסי:
אומר מגיש בקשת הפרישה שחבר הכנסת שקלי כתב בטוויטר כך: "אצביע נגד הקמת הממשלה יחד עם המשותפת ומרצ".
גיא בוסי:
איפה הפרישה?
גיא בוסי:
איפה יש כאן משהו שהוא אידאולוגית לא נכון, שמצפונית הוא לא נכון?
גיא בוסי:
איפה התמורה?
גיא בוסי:
זה אחד מהטיעונים להכריז על חבר הכנסת שקלי כפורש, אבל הסתירו מכם את המשך הציטוט, והמשך הציטוט אומר כך: "בדיוק כפי שהתחייבנו לבוחר".
גיא בוסי:
נראה לכם סביר שאת החלק הזה מסתירים מכם?
גיא בוסי:
מה אומר חבר הכנסת שיקלי?
גיא בוסי:
אני עושה את מה שהבטחנו לבוחר.
גיא בוסי:
לוקחים משפט, חותכים אותו, ונהיה שחבר הכנסת שיקלי הוא פורש.
גיא בוסי:
גם האמירה "אצביע נגד הממשלה יחד עם המשותפת ומרצ", גם עם המשפט הזה אין שום בעיה ברמת פרישה, הואיל וסיעת ימינה, כולל מבקש הפרישה, כולל זאת שלא הגיעה לדיון היום וסירבה להעיד, זה מה שהם אמרו לבוחרים השכם וערב - לא נשב עם מרצ, לא נשב עם מרצ.
גיא בוסי:
עכשיו, כשאחד מאותם חברים עומד באותה אמירה, זה אמור לשמש כדיון לטענת פרישה.
גיא בוסי:
באמת עולם הפוך.
גיא בוסי:
כותב מבקש הפרישה שב-29 במאי כתב חבר הכנסת שיקלי בטוויטר כך: "ממשלה שדגלים שחורים מתנוססים מעליה".
גיא בוסי:
ושוב אני שואל, איפה הפרישה, איפה התמורה, איך הדבר הזה יכול להיות כבקשת פרישה?
גיא בוסי:
בואו נלך וניזכר בעניין הדגלים השחורים.
גיא בוסי:
מבחינתו, מבחינה אידיאולוגית, דגל שחור מתנוסס מעל ממשלה שיושבת עם מרצ ונתמכת על ידי רע"ם.
גיא בוסי:
לא משנה מה העמדה של כל אחד בחדר הזה, אבל העמדה שלו היא עמדה לגיטימית, לבטח אם היא של מישהו שנבחר במפלגה שהשם שלה ימינה.
גיא בוסי:
הגיוני, סביר וברור שזכותו של חבר כנסת מסיעת ימינה, אחרי שיושב-ראש המפלגה שלו והוא בעצמו הלכו סמטה-סמטה, בית-בית ואמרו שהם לא יישבו עם מרצ, להגיד דבר כזה.
גיא בוסי:
לטעון שזה מוכיח שהוא פרש, זה לא נשמע לי הגיוני, סביר או אפילו מקובל.
ניר ברקת:
אפשר לקרוא את הבקשה שלהם גם ככזאת שהם רוצים לפרוש ממנו?